23.9.2022
RO
Jurnalul Oficial al Uniunii Europene
C 364/3
Noi fețe naționale ale monedelor euro de circulație (2022/C 364/03)
Monedele euro de circulație au curs legal în toată zona euro.
Comisia dă publicității toate noile modele de monede euro (1) în vederea informării tuturor părților interesate care manipulează monedele în cadrul activității lor, precum și a publicului larg.
La 12 iulie 2022, Consiliul Uniunii Europene a decis că Republica Croația îndeplinește condițiile necesare pentru adoptarea monedei euro la 1 ianuarie 2023 (2).
Prin urmare, de la 1 ianuarie 2023, Republica Croația va emite monede euro, în condițiile aprobării de către BCE a tirajului emisiunii [cf.
articolului 128 alineatul (2) din Tratatul privind funcționarea Uniunii Europene].
1 eurocent
2 eurocenți
5 eurocenți
10 eurocenți
20 eurocenți
50 eurocenți
1 euro
2 euro
Țara emitentă: Republica Croația Data emisiunii: 1 ianuarie 2023 Descrierea modelelor 1 cent, 2 și 5 cenți: scrierea glagolitică cu carourile croate pe fundal Partea centrală a monedei prezintă literele „HR” scrise în scrierea glagolitică unghiulară sub formă de ligatură, HR fiind codul oficial ISO 3166-1 alfa-2 pentru Croația.
Scrierea glagolitică este cea mai veche scriere slavică și este, alături de alfabetul chirilic, una dintre cele două scrieri slavice.
Deși modelat după alfabetul grec, alfabetul glagolitic este o scriere originală, creată probabil de Constantin Filosoful (Sfântul Chiril) în scopul promovării creștinismului în rândul popoarelor slave.
Croații au început să utilizeze scrierea glagolitică în a doua jumătate a secolului 9 și, până la sfârșitul secolului 12, erau singurul popor care utiliza și dezvolta în continuare această scriere.
Prima carte tipărită în limba slavică a vechii biserici croate, scrisă în scrierea glagolitică croată (angulară), a fost tipărită în Croația în 1483, cu doar 28 de ani după Biblia Gutenberg - „Misal po zakonu rimskoga dvora” (Missale Romanum Glagolitice).
A fost primul incunabul din Europa care nu a fost imprimat în scrierea și limba latină.
Alfabetul glagolitic a fost utilizat în Croația până în prima jumătate a secolului 19, devenind un element important al identității croate.
În partea dreaptă și sub ligatura „HR” se află carourile croate, parte din stema Republicii Croația.
Partea centrală superioară prezintă anul emisiunii, iar partea centrală de jos conține inscripția țării emitente.
Inelul exterior al monedei conține cele 12 stele ale drapelului european.
(1) A se vedea JO C 373, 28.12.2001, p. 1, JO C 254, 20.10.2006, p. 6 și JO C 248, 23.10.2007, p. 8, unde sunt prezentate monedele euro emise de alte state membre.
(2) Decizia Consiliului din 12 iulie 2022 privind adoptarea de către Croația a monedei euro la 1 ianuarie 2023 (JO L 187, 14.7.2022, p. 31).